ગુજરાતના બનાસકાંઠા જિલ્લામાં આવેલું અંબાજી તીર્થધામ ભારતના 51 શક્તિપીઠ પૈકીનું એક પવિત્ર શક્તિપીઠ માનવામાં આવે છે. દેશના કરોડો લોકોના આસ્થાના પ્રતિક સમા અંબાજી મંદિરમાં ભાદરવી પૂનમના મેળાનું વિષેશ મહત્વ હોય છે. દર વર્ષે ભાદરવા માસમાં અંબાજીનો મેળો ભરાય છે. આ મેળામાં મીની કૂંભ જેવા દ્રશ્યો જોવા મળે છે. પાલનપુરથી આશરે 65 કિ.મી.ના અંતરે આવેલ ''આરાસુરી અંબાજી'' માતાજીના સ્થાનકમાં કોઇ પ્રતિમા અથવા ચિત્રની નહીં 'શ્રી વિસા યંત્ર'ની પૂજા કરવામાં આવે છે. આ મેળામાં લોકો દુર દુરથી માં ના દર્શન કરવા પગપાળા આવે છે. આ મેળા માટે સરકાર દ્વારા પણ ખાસ વાહન વ્યવહારની સગવડ કરવામાં આવે છે.